સામગ્રી: કેનેડામાં રહેતા અને મૂળ વડોદરાના વૈદ્ય પરિવારના છ સભ્યો આ વિમાન દુર્ઘટનાનો ભોગ બન્યા છે. બીબીસી ગુજરાતીએ તેમના પરિવારજનો સાથે ફોન પર વાત કરી.

ગુજરાતમાં રહેતાં દિપ્તીબહેને બીબીસી ગુજરાતી સાથેની વાતચીતમાં આ દુઃખદ ઘટના વર્ણવી હતી. 

દિપ્તીબહેને જણાવ્યું, " પન્નાગેસ ભાસ્કર વૈધ્ય મારા પિતરાઈ ભાઈ હતા. મારા ભાઈ-ભાભી, દીકરી-જમાઈ અને તેમની બે દીકરી આ દુર્ઘટનાનો ભોગ બન્યાં."

"તેઓ કેન્યામાં સફારીની મુલાકાતે જઈ રહ્યા હતા. જોકે, કેન્યા પહેલાં તેઓ મિત્રને મળવા માટે ઈથોપિયા ગયા હતા. જ્યાંથી કેન્યા જઈ રહ્યા હતા ત્યારે આ ઘટના ઘટી." 

દુર્ઘટનાની જાણ કઈ રીતે થઈ?

આ વિમાન દુર્ઘટનામાં વૈદ્ય પરિવારના છ સભ્યોનાં મૃત્યુ નીપજ્યાં છે. 

જેમાં પન્નાગેસ ભાસ્કર વૈદ્ય, તેમનાં પત્ની હંસીનીબહેન વૈદ્ય, તેમનાં પુત્રી કોશા દીક્ષિત, તેમના જમાઈ પ્રેરિત દીક્ષિત તેમજ તેમની બે પુત્રીઓ અનુષ્કા અને આશ્કાનો સમાવેશ થાય છે. 

ગુજરાતમાં રહેતા પન્નાગેસ ભાસ્કર વૈદ્યના મોટાભાઈ મંયકભાઈ વૈદ્ય સાથે બીબીસી ગુજરાતીએ વાત કરી. 

બીબીસી ગુજરાતી સાથેની વાતચીતમાં મંયકભાઈએ જણાવ્યું, "અમારો પરિવાર નૈરોબીમાં સફારી પાર્કમાં ફરવા જવાનો હતો. જેમના ઘરે તેઓ ઊતરવાના હતા તેઓ તેમને રિસિવ કરવા માટે ઍરપોર્ટ ગયા હતા. જ્યાં તેમને દુર્ઘટના અંગે જાણવા મળ્યું."

તમે આ વાંચ્યું કે નહીં?

"એમનાં પત્ની અને મારાં સાળી એકબીજાનાં મિત્ર હોવાને કારણે તેમણે મારાં સાળીને જાણ કરી. એ રીતે અને દુર્ઘટનાની ખબર પડી."

છેલ્લા પાંચેક વર્ષથી વૈદ્ય પરિવાર કેનેડામાં સ્થાયી થયો હોવાનું પણ મયંકભાઈએ બીબીસી ગુજરાતીને જણાવ્યું. 

ટૉરન્ટોમાં રહેતા વૈદ્ય પરિવારના પુત્રવધુ હિરલ વૈદ્ય સાથે બીબીસી ગુજરાતીએ વાત કરી.

બીબીસી સાથેની વાતચીતમાં હિરલે જણાવ્યું, "મારી નણંદનો જન્મ કેન્યાના મૉમ્બાસામાં થયો હતો અને તેઓ પોતાનું જન્મસ્થળ જોવાં માગતાં હતાં."

"એટલે મારાં સાસુ-સસરા તેમને કેન્યા લઈ ગયાં પણ ત્યાં પહોંચે એ પહેલાં આ ઘટના ઘટી."

હિરલ વૈદ્ય એવું પણ ઉમેરે છે, "અમે રાહ જોઈ રહ્યાં છીએ કે અમારા પરિવારનો કોઇ સામાન પણ મળી જાય કે જેથી અમે હિંદુવિધિથી તેમના અંતિમ સંસ્કાર કરી શકીએ."

તેઓ જણાવે છે, "અમારા માટે આ બહુ જ મુશ્કેલ સમય છે. અમે ઇચ્છીએ છે કે ઍરલાઇન્સ કંપનીઓ આ મામલે થોડી વધુ સાવચેતી રાખે કે જેથી બીજા કોઈ સાથે આવી ઘટના ના ઘટે."

સુષ્મા સ્વરાજનું ટ્વીટ 

વિદેશ મંત્રી સુષ્મા સ્વરાજે પણ આ મામલે ટ્વીટ કર્યું છે. 

વૈદ્ય...\nઅગાઉની સામગ્રીનો સારાંશ નીચે મુજબ કરી શકાય છે:
ઈથોપિયન ઍરલાઇન્સનું બોઇંગ 737 પેસેન્જર જેટ અદિસ અબાબાથી કેન્યાની રાજધાની નાઇરોબી જતી વખતે ક્રેશ થઈ ગયું, જેમાં કુલ 149 મુસાફરો સવાર હતા. મૃતકોમાં ગુજરાતી પરિવારના છ સભ્ય પણ સામેલ હતા.